
2008/0028 (COD)

OPINJONI TAL-KUMMISSJONI 

skont l-Artikolu 294(7)(ċ) tat-Trattat dwar il-Funzjonament tal-Unjoni Ewropea,
dwar l-emenda[i] tal-Parlament Ewropew
lill-pożizzjoni tal-Kunsill fir-rigward tal-proposta għal
REGOLAMENT TAL-PARLAMENT EWROPEW 
U TAL-KUNSILL

dwar l-għoti ta' tagħrif dwar l-ikel lil konsumaturi, li jemenda r-Regolamenti (KE) Nru 1924/2006 u (KE) Nru 1925/2006 u li jirrevoka d-Direttivi 87/250/KEE, 90/496/KEE, 1999/10/KE, 2000/13/KE, 2002/67/KE, 2008/5/KE u r-Regolament (KE) Nru 608/2004
1.
L-introduzzjoni

L-Artikolu 294(7)(c) tat-Trattat dwar il-Funzjonament tal-Unjoni Ewropea jistipula li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni tistabbilixxi l-opinjoni tagħha hawn taħt fir-rigward tal-emendi proposti mill-Parlament. 

2.
L-isfond

	Id-data tat-trażmissjoni tal-proposta lill-Parlament Ewropew u lill-Kunsill
(id-dokument COM(2008) 40 finali – 2008/0028(COD)):
	l-1 ta' Frar 2008

	Id-data tal-opinjoni tal-Kumitat Ekonomiku u Soċjali Ewropew:
	it-18 ta' Settembru 2008

	Id-data tal-opinjoni tal-Parlament Ewropew, l-ewwel qari:
	is-16 ta' Ġunju 2010

	Id-data tat-trażmissjoni tal-proposta emendata:
	l-ebda data

	Id-data tal-adozzjoni tal-pożizzjoni tal-Kunsill:
	il-21 ta' Frar 2011

	Id-data tal-opinjoni tal-Parlament Ewropew, it-tieni qari:
	is-6 ta' Lulju 2011


3.
L-għan tal-proposta mill-Kummissjoni 

Il-proposta tikkonsolida u taġġorna żewġt oqsma ta' leġiżlazzjoni importanti dwar l-ittikkettjar, l-ittikkettjar tal-ikel ġenerali u l-ittikkettjar dwar in-nutrizzjoni koperti bid-Direttivi 2000/13/KE 
 u 90/496/KEE
 rispettivament. Il-proposta tfassal mill-ġdid sitt Direttivi oħra dwar l-ittikkettjar ta' ċerti kategoriji ta' ikel. Xi uħud mill-għanjiet prinċipali tal-proposta huma:

· Il-ħolqien ta' strument wieħed għal prinċipji u rekwiżiti għal rekwiziti orizzontali tal-ittikkettjar fir-rigward tal-ittikkettjar ġenerali u tan-nutrizzjoni;

· Biex ikunu inklużi dispożizzjonijiet speċifiċi dwar ir-responsabbiltajiet fil-katina tal-ikel fir-rigward tal-preżenza u l-preċiżjoni tat-tagħrif dwar l-ikel;

· Biex ikunu stabbiliti kriterji miżurabbli għal ċertu aspett ta' leġibilità fl-ittikkettjar tal-ikel;

· Biex ikunu kkjarifikati r-regoli li japplikaw dwar l-ittikkettjar tal-pajjiż tal-oriġini jew il-post ta' provenjenza;

· Biex ikun introdott l-ittikkettjar mandatorju dwar tagħrif nutrittiv fil-kamp viżiv prinċipali tal-maġġoranza tal-ikel ipproċessat;

4.
L-opinjoni tal-Kummissjoni dwar l-emendi mill-Parlament Ewropew

Il-Parlament Ewropew ivvota fit-tieni qari fuq test ikkonsolidat li fih numru ta' emendi għat-test tal-Pożizzjoni tal-Kunsill fl-ewwel qari. It-test huwa r-riżultat tan-negozjati bejn il-Parlament, il-Kunsill u l-Kummissjoni. Il-Kummissjoni taċċetta l-emendi kollha vvutati mill-Parlament, li huma r-riżultat ta' negozjati interistituzzjonali li ppermettew ftehim għat-tieni qari.

�	Id-Direttiva 2000/13/KE tal-Parlament Ewropew u tal-Kunsill tal-20 ta' Marzu 2000 fuq l-approssimazzjoni ta' liġijiet tal-Istati Membri li għandhom x'jaqsmu ma' tikkettjar, preżentazzjoni u riklamar ta' oġġetti tal-ikel (ĠU L 109, 6.5.2000, p. 29).


�	Id-Direttiva tal-Kunsill 90/496/KEE tal-24 ta' Settembru 1990 dwar l-ittikkettjar tan-nutrizzjoni għall-oġġetti tal-ikel (ĠU L 276, 6.10.1990, p. 40)









